CELEX: 32021Q0618(01)
Language: hu
Date: 2021-01-15 00:00:00
Title: Az Európai Atomenergia-közösség Ellátási Ügynökségének határozata az ércek, nyersanyagok és különleges hasadóanyagok kereslete és kínálata összeegyeztetése módjának meghatározásáról szóló ügynökségi szabályzat elfogadásáról és az Európai Atomenergia-közösség Ellátási Ügynökségének az 1975. július 15-i rendelettel módosított 1960. május 5-i szabályzata hatályon kívül helyezéséről

2021.6.18.   
               
               
                  HU
               
               
                  Az Európai Unió Hivatalos Lapja
               
               
                  L 218/56
               
            
         Az Európai Atomenergia-közösség Ellátási Ügynökségének határozata az ércek, nyersanyagok és különleges hasadóanyagok kereslete és kínálata összeegyeztetése módjának meghatározásáról szóló ügynökségi szabályzat elfogadásáról és az Európai Atomenergia-közösség Ellátási Ügynökségének az 1975. július 15-i rendelettel módosított 1960. május 5-i szabályzata hatályon kívül helyezéséről
         AZ ELLÁTÁSI ÜGYNÖKSÉG,
         tekintettel az Európai Atomenergia-közösséget létrehozó szerződésre és különösen annak 2. cikke d) pontjára, 52. és 55. cikkére, valamint 60. cikke hatodik albekezdésére,
         tekintettel az Euratom Ellátási Ügynökségnek a 2008. február 12-i 2008/114/EK, Euratom tanácsi határozattal megállapított alapszabályára (1) és különösen annak 13. cikke (3) bekezdésének a) pontjára,
         tekintettel a kis mennyiségű érc, alapanyag és különleges hasadóanyag szállításának az ellátási fejezet szabályai alóli kivételéről szóló, 2006. január 16-i 66/2006/Euratom bizottsági rendeletre (2)
         
         tekintettel az Ügynökség megfelelően összehívott és meghallgatott tanácsadó bizottságának a javasolt új szabályzatról szóló, 2016. május 13-i véleményére,
         mivel:
         
                     (1)
                  
                  
                     Az Európai Atomenergia-közösség az őt létrehozó szerződés (a továbbiakban: Szerződés) 2. cikke értelmében a beszerzési forrásokhoz való egyenlő hozzáférés elvén alapuló közös ellátási politika révén gondoskodik a Közösség összes felhasználójának megfelelő érccel és hasadóanyaggal való rendszeres és méltányos ellátásáról.
                  
               
                     (2)
                  
                  
                     A közös ellátási politika érdekében a Szerződés 6. fejezete létrehozta az Ellátási Ügynökséget (a továbbiakban: Ügynökség vagy Euratom Ellátási Ügynökség).
                  
               
                     (3)
                  
                  
                     Az Európai Unió működéséről szóló szerződés 194. cikke értelmében az energiaellátás biztonsága – amely az Ügynökség fő célja – az Unió energiapolitikájának kulcsfontosságú célkitűzése. Ezt az európai energiabiztonsági stratégiáról szóló, 2014-ben elfogadott és a Tanács által jóváhagyott bizottsági közlemény (3) is megerősítette.
                  
               
                     (4)
                  
                  
                     A Szerződés 60. cikkének hatodik albekezdésével összhangban a kereslet és kínálat összeegyeztetésének módját az Ügynökség szabályzata határozza meg, amelyet a Bizottságnak jóvá kell hagynia.
                  
               
                     (5)
                  
                  
                     Az Ügynökség hatályos szabályzatát 1960-ban fogadták el (4), majd 1975-ben részben módosították (5).
                  
               
                     (6)
                  
                  
                     Az 1970-es évek óta az új üzemanyagciklus-technológiák és -termékek kifejlesztése, valamint az új piaci szereplők (különösen közvetítők) megjelenése és az új kereskedelmi gyakorlatok jelentősen befolyásolták az Ügynökségnek a nukleáris ellátás biztonságában betöltött szerepét. Ugyanakkor jelentősen nőtt a piaci szereplők száma.
                  
               
                     (7)
                  
                  
                     Az Ügynökség 2008-ban megállapított alapszabálya megerősítette a piac figyelemmel kísérésében, valamint a megfelelő szakértelem, tájékoztatás és tanácsadás Közösség számára való biztosításában betöltött szerepét, és ezáltal megerősítette annak szükségességét, hogy az Ügynökség teljes körű és naprakész ismeretekkel rendelkezzen a nukleáris anyagok és szolgáltatások piacáról, beleértve a világpiaci trendeket is.
                  
               
                     (8)
                  
                  
                     A fenti fejlemények következtében az Ügynökség 1960/1975. évi szabályzata már nem teszi lehetővé az Euratom Ellátási Ügynökség számára, hogy reagáljon a nukleáris piac fejleményeire, és veszélyeztetheti az Ügynökség azon képességét, hogy betöltse küldetését.
                  
               
                     (9)
                  
                  
                     A szabályzatot ki kell igazítani annak érdekében, hogy az ipar, a tagállamok és az Európai Bizottság számára nagyobb legyen a jogbiztonság, valamint azért, hogy az Ügynökség megfelelő adatgyűjtést tudjon biztosítani a piaci megfigyelőközpontja számára.
                  
               
                     (10)
                  
                  
                     A Szerződés 55. cikke értelmében az Ügynökség jogosult minden olyan információt megkapni, amelyre szüksége van elővételi jogának vagy a szállítási szerződések megkötésére vonatkozó kizárólagos jogának gyakorlásához.
                  
               
                     (11)
                  
                  
                     Feladatainak ellátása során az Ügynökség a megkülönböztetésmentesség és az ellátási forrásokhoz való egyenlő hozzáférés elvének megfelelően jár el.
                  
               
                     (12)
                  
                  
                     A kereslet és a kínálat összeegyeztetésére vonatkozó eljárásokat úgy kell meghatározni, hogy azok a különböző ellátási helyzetekben lehetővé tegyék a felmerülő igények kielégítését.
                  
               
                     (13)
                  
                  
                     Helyénvaló fenntartani a felhasználók, a termelők és a közvetítők közötti közvetlen szerződéskötést mindaddig, amíg a közösségi felhasználók számára biztosított a nukleáris anyagokkal való rendszeres ellátás.
                  
               
                     (14)
                  
                  
                     A fentiek fényében az Ügynökség kezdeményezte szabályzatának az érdekelt felekkel együttműködésben történő aktualizálását. Az Ügynökség tanácsadó bizottsága, amelyet 2016. május 13-án hívtak össze és hallgattak meg, kedvező véleményt nyilvánított az új szabályzatról.
                  
               
                     (15)
                  
                  
                     Az Ügynökség alapszabálya értelmében az Ügynökség szabályzatát az Ügynökség főigazgatójának határozatával kell elfogadni, amelyhez a Bizottság jóváhagyása szükséges.
                  
               
                     (16)
                  
                  
                     Az egyértelműség érdekében az Ügynökség jelenlegi szabályzatát az új szabályzat hatálybalépésekor hatályon kívül kell helyezni.
                  
               
                     (17)
                  
                  
                     Ezért helyénvaló elfogadni az e határozathoz mellékelt szabályzatot, és hatálybalépésekor hatályon kívül helyezni az Ügynökség jelenleg hatályos szabályzatát,
                  
               ELFOGADTA A KÖVETKEZŐ HATÁROZATOT:
         
            1. cikk
            Az Európai Atomenergia-közösség Ellátási Ügynökségének az ércek, nyersanyagok és különleges hasadóanyagok kereslete és kínálata összeegyeztetése módjának meghatározásáról szóló, az e határozat mellékletében szereplő szabályzata elfogadásra kerül.
         
         
            2. cikk
            Az Európai Atomenergia-közösség Ellátási Ügynökségének az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló, jelenleg hatályos szabályzata (6) az új szabályzat hatálybalépésével hatályát veszti.
         
         
            3. cikk
            Ez a határozat – az Európai Bizottság jóváhagyásának függvényében – 2021. július 1-jén lép hatályba. A határozatot az azt jóváhagyó bizottsági határozattal együtt ki kell hirdetni az Európai Unió Hivatalos Lapjában.
         
         
            Kelt Luxembourgban, 2021. január 15-én.
            
               
                  Az Euratom Ellátási Ügynökség részéről,
               
               
                  a főigazgató
               
               Agnieszka Ewa KAŹMIERCZAK
            
         
         
            (1)  HL L 41., 2008.2.15., 15. o.
         
         
            (2)  HL L 11., 2006.1.17., 6. o.
         
         
            (3)  COM(2014) 330 final.
         
            (4)  Az Európai Atomenergia-közösség Bizottságának határozata az Euratom Ellátási Ügynökség működése megkezdése időpontjának meghatározásáról, és az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló, 1960. május 5-i ügynökségi szabályzat jóváhagyásáról (HL 32., 1960.5.11., 776. o.).
         
            (5)  HL L 193., 1975.7.25., 37. o.
         
         
            (6)  HL 32., 1960.5.11., 777. o., módosítva (HL L 193., 1975.7.25., 37. o.) és helyesbítve (az 1952–72-es különkiadásokban közzétett jogi aktusok helyesbítéseinek egységes szerkezetbe foglalt szövege, 3. o. [511/60]).